Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 2. melléklet a 31/2010. (V. 13.) EüM rendelethez
Paragraph Index: 475

5. évig legalább évente esedékes. Indokolt esetben az utánkövetés 5 év után is folytatható. A kontroll vizsgálat során fizikális vizsgálatot, teljes labort, mellkas rtg, hasi-kismedencei UH vizsgálatot kell végezni. Amennyiben indokolt, mellkas CT, hasi, kismedencei CT/MR javasolt. 3.1.5. (8): A relapszust minden esetben igazolni kell (valamely képalkotó eljárással) és dokumentálni szükséges. 3.1.6. (9): Lokális recidíva esetén, amennyiben technikailag lehetséges, sebészi eltávolítás. Irrezekábilis esetekben, ha korábban nem volt sugárkezelés, irradiatió szóba jön. Amennyiben sebészi és sugárterápia nem megoldható, jó vagy közepes prognózis esetén sunitinib vagy cytokin alapú kezelés. A jó vagy közepes prognózis a következő kritériumok alapján határozható meg: 3.1.6.1. LDH a normál érték másfélszerese alatt van, 3.1.6.2. A hemoglobin a normál értéken, vagy afelett van, 3.1.6.3. A korrigált kalcium szint kisebb, mint 10 mg/dl, 3.1.6.4. A diagnózistól az első kezelésig eltelt idő több, mint egy év, 3.1.6.5. Az ECOG performance status 0, 1 (≈ Karnofsky score ≥ 80). Amennyiben a felsorolt prognosztikai tényezők közül legalább 3 prognosztikai tényező fennáll, abban az esetben jó vagy közepes kockázatról beszélünk. 3.1.7. (10): Rossz prognózis esetén az előző pontban ismertetett kockázati tényezők közül legalább három nem teljesül, ekkor temsirolimus javasolt. 3.1.8. (12): A progressziót minden esetben igazolni kell (labor vizsgálattal és valamely képalkotó eljárással) és dokumentálni szükséges. Jó vagy közepes prognózis esetén másodvonalban, amennyiben a betegség cytokin terápia mellett igazoltan (labor vizsgálattal és valamely képalkotó eljárással) progrediál, sorafenib terápia alkalmazható. 3.2. A felsorolt terápiák hatástalansága esetén, illetve ha a terápiákra alkalmatlan a beteg, akkor a szakmai irányelvben megfogalmazott best supportív és palliatív care alkalmazandó. 3.3. Az utánkövetés a 3.1.4. (7,11) pontban leírtak szerint történik.

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes